  Наталья Тетерина Удмуртиысь йӧскалык лыдӟетюртлэн Выль арлы сӥзем «БиблиоЁлка в стиле этно» ӟечлэсьтон акцияз 100 пала адями пыриськиз. Со улсын киын лэсьтэм шудонъёсын Элькун нылпи эмъюртысь кызэз 25-тӥ толсуре чеберъязы, вераз ивортодэтъя «Удмуртия» агентстволы Лыдӟиськон центрлэн кивалтӥсез Ирина Курс. Солэн кылъёсызъя, калык пужыосын Выль ар шудонъёсты Нылпи но егит движениез азинтонъя элькун центрын ужасьёс, «Живи» газетысь ӧнерчиос, «Айкай» ансамбльысь артистъёс, Ижкарысь визьнодан колониысь пиналъёс, Нылпи элькун юрын но Йӧскалык лыдӟетъюртын ужасьёс лэсьтӥзы. Кыз вылын, кудзэ ми Элькун нылпи эмъюртын чеберъям, ошемын Тол Бабайлэн аспӧртэм коркаосыз, Тӧлпери вукоос, озьы ик Удмуртилэн тодметэз – шушыос. Ижкар колониын шаръёс лэсьтӥзы. Соос туж бурдъяськизы но ас понназы кызъёс, кизилиос вуризы на Ирина Курс, Лыдӟиськон центрлэн кивалтӥсезВыль ар кызэз чеберъян ужрадлы Йӧскалык лыдӟетъюрт но Ижкарысь визьнодан колония нылпиослы шулдыръяськон программа дасязы. Тол Бабай но Лымыныл эмьяськонниысь нылпиосты ӟечкылазы но соослы кузьымъёс сётӥзы. Визьнодан колониысь пиналъёс вуризы лымы сульдэръёс но пужейёс. Сыӵе нимысьтыз кузьымъёс лэсьтӥзы вань нылпиослы, кудъёсыз милям ёлкаямы вал Ирина Курс, Лыдӟиськон центрлэн кивалтӥсезРадъясь верамъя, кызэз чеберъянэ но праздник ужрадэ эмъяськонниысь ваньмыз 20 пала пиналъёс пыриськизы. Ужъюртысь ӧнерчиос Выль ар шудонъёслы туж шумпотӥзы но эмъяськонниез соосын котькуд аре чеберъялозы шуыса оскытӥзы. Кызьы вераз Ирина Курс, вуоно арын ӟечлэсьтон акция азьланьтӥськоз. Туэ вань мылкыд карисьёслы шудон лэсьтонъя мастер-классъёс ортчытыны дыр ӧз тырмы бере, кайта ужрадэз шуркынмонэ ик кутскыны чаклало. Удмурт пужыен киужъёс сяна, элькунамы улӥсь пӧртэм йӧскалыкъёслэн тодметъёсынызы арбериос кылдозы, шуэ радъясь. Тодэ вайытом, «БиблиоЁлка в стиле этно» ужрад Выль ар каникулъёссэс эмъяськонниын ортчытӥсь пиналъёслы праздник мылкыд кылдытон ужпумен радъяськиз. Тегъёс: Ижкар Удмуртия пиналъёс Мерлык Выльар Йӧскалыклыдӟетъюрт шудонъёс  